Gunmen kill 19 including Mayor মেক্সিকোৰ চান মিগুৱেল টোটোলাপান চহৰত বন্দুকধাৰীৰ আক্ৰমণত মেয়ৰসহ কমেও ১৯ জন লোক নিহত হৈছে। স্থানীয় প্ৰশাসনৰ উদ্ধৃতি দি বিবিচিয়ে এই বাতৰি নিশ্চিত কৰিছে।
মৃত মেয়ৰগৰাকীৰ নাম কনৰাডো মেণ্ডোজা আলামেডা। তেওঁৰ পিতৃ জুয়ান মেণ্ডোজা একোষ্টাও চহৰখনৰ মেয়ৰ আছিল। আক্ৰমণৰ পূৰ্বে ঘৰত প্ৰৱেশ কৰি তেওঁকো গুলীয়াই হত্যা কৰা হয়।
ঘটনাটোৰ পিছতে তেওঁৰ দল পিআৰডি-য়ে কনৰাডোৰ এই হত্যাকাণ্ডক গৰিহণা দিয়ে। তেওঁলোকে ঘটনাটোৰ উচিত বিচাৰ দাবী কৰিছে। তেওঁলোকে আক্ৰমণটোৰ বাবে লছ টাকুইলেৰোছ নামৰ এটা সন্ত্ৰাসবাদী গোটক দোষাৰোপ কৰিছে।
ইপিনে, আক্ৰমণৰ পিছত দেশখনৰ ৰাষ্ট্ৰীয় প্ৰতিৰক্ষা মন্ত্ৰালয়ে কৈছে যে বন্দুকধাৰীসকলক বিচাৰি উলিওৱাৰ বাবে অঞ্চলটোত সেনা আৰু নৌসেনা মোতায়েন কৰা হৈছিল।
আক্ৰমণৰ কিছু পূৰ্বে "সন্ত্ৰাসবাদী গোট" লছ টেকুইলেৰোছৰ সদস্যসকলে ছ'চিয়েল মিডিয়াত এটা ভিডিঅ' বাৰ্তা মুকলি কৰি অঞ্চলটোলৈ উভতি অহাৰ কথা ঘোষণা কৰে। তেওঁলোকে সুৰক্ষা বাহিনীক চহৰখনত প্ৰৱেশ কৰাত বাধা দিবলৈ ডাঙৰ বাহনেৰে ঘাইপথ অৱৰোধ কৰি ৰাখিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
